Вадзім Віктаравіч Скрыпчанка

Вадзім Скрыпчанка (нар. , ) — беларускі футбаліст (паўабаронца) і трэнер. У цяперашні час працуе галоўным трэнерам мінскага «Дынама».

 Клубная кар’ера 
Выхаванец брэсцкага футбола, пачаў кар’еру ў мінскіх «Трактары» і «Дынама-93», пасля гуляў у розных беларускіх клубах і ў Расіі. Двойчы дапамог БАТЭ стаць чэмпіёнам Беларусі. У сезоне 2007 гуляў у Першай лізе за магілёўскі «Савіт», пасля чаго завяршыў ігравую кар’еру.

 Міжнародная кар’ера 
Дэбютаваў у нацыянальнай зборнай 5 жніўня 1997 года ў таварыскім матчы супраць Ізраіля, у якім забіў гол. Пасля гуляў за зборную яшчэ ў 1999 і 2000 гадах. Усяго правёў 10 матчаў, забіў 2 галы.

 Трэнерская кар’ера 
У 2007 годзе завяршыў кар’еру футбаліста і перайшоў на трэнерскую працу ў барысаўскі БАТЭ. Быў памочнікам галоўнага трэнера Віктара Ганчарэнкі. У канцы 2011 года атрымаў прапанову ўзначаліць «Мінск», і 26 снежня стаў галоўным трэнерам мінскага клуба. Двойчы (у 2012 і 2013 гадах) вывеў клуб у фінал Кубка Беларусі, і з другой спробы заваяваў гэты трафей.

12 кастрычніка 2013 года пакінуў «Мінск» і неўзабаве ўвайшоў у трэнерскі штаб краснадарскай «Кубані», дзе зноў стаў дапамагаць Віктару Ганчарэнку. У лістападзе 2014 года, пасля звальнення Ганчарэнкі, таксама пакінуў краснадарскі клуб.

У чэрвені 2015 года стаў асістэнтам Ганчарэнкі ў екацярынбургскім «Урале». У верасні 2015 года, пасля зыходу Ганчарэнкі з клуба, быў прызначаны выканаўцам абавязкаў галоўнага трэнера «Урала», а неўзабаве зацверджаны на гэтай пасадзе. Пад кіраўніцтвам Скрыпчанкі «Урал» заняў у сезоне 2015/16 восьмае месца ў Прэм’ер-лізе. 1 лістапада 2016 года Скрыпчанка абвясціў аб зыходзе з пасады галоўнага трэнера «Урала».

3 лістапада 2016 года ўзначаліў самарскія «Крылы Саветаў». Пасля паспяховых першых матчаў каманда стала атрымліваць паражэнні, і па выніках сезона 2016/17 страіла месца ў Прэм’ер-лізе. Па заканчэнні сезона ў маі 2017 года стала вядома, што «Крылы Саветаў» не будуць падаўжаць кантракт са Скрыпчанкам.

У жніўні 2017 года быў прызначаны галоўным трэнерам махачкалінскага «Анжы». Па выніках сезона 2017/18 «Анжы» страціў месца ў Прэм’ер-лізе, і ў маі 2018 года Скрыпчанка па заканчэнні кантракта пакінуў каманду.

У жніўні 2018 года ўзначаліў клуб армянскай Прэм’ер-лігі «Арарат-Арменія», аднак ужо праз два месяцы быў звольнены з-за незадавальняючых вынікаў.

У студзені 2019 года быў прызначаны галоўным трэнерам жодзінскага «Тарпеда-БелАЗ». Пакінуў «Тарпеда-БелАЗ» у верасні таго ж года.

У жніўні 2020 года зноў стаў галоўным трэнерам «Мінска». Заставаўся на пасадзе жа канца 2020 года, пасля чаго пакінуў клуб. У верасні 2021 года чарговы раз узначаліў сталічны клуб. У сезоне 2022 прывёў каманду да шостага месца ў чэмпіянаце Беларусі.

У лістападзе 2022 года разам са сваім штабам пакінуў «Мінск» і неўзабаве быў прызначаны галоўным трэнерам мінскага «Дынама». Па выніках сезона 2023 разам з дынамаўцамі стаў чэмпіёнам Беларусі. У снежні 2023 года падоўжыў кантракт з клубам.

Мае ліцэнзію УЕФА катэгорыі «Pro».

 Дасягненні 

 Ігравыя 
   Чэмпіён Беларусі (2): 1999, 2002
   Срэбраны прызёр чэмпіянату Беларусі (3): 1998, 2000, 2004
   Бронзавы прызёр чэмпіянату Беларусі (2): 1994/95, 1995
  Уладальнік Кубка Беларусі: 1995

 Трэнерскія 
   Чэмпіён Беларусі: 2023
  Уладальнік Кубка Беларусі: 2013

 Крыніцы 

Катэгорыя:Ігракі зборнай Беларусі па футболе
Катэгорыя:Футбалісты Беларусі
Катэгорыя:Ігракі ФК Дынама-93 Мінск
Катэгорыя:Ігракі ФК Трактар Мінск
Катэгорыя:Ігракі ФК БАТЭ
Катэгорыя:Ігракі ФК ЦСКА Масква
Катэгорыя:Ігракі ФК Уралан Эліста
Катэгорыя:Ігракі ФК Шахцёр Салігорск
Катэгорыя:Ігракі ФК Віцебск
Катэгорыя:Ігракі ФК Савіт
Катэгорыя:Футбольныя трэнеры Беларусі
Катэгорыя:Трэнеры ФК Мінск
Катэгорыя:Трэнеры ФК Урал Екацярынбург
Катэгорыя:Трэнеры ФК Крылы Саветаў Самара
Катэгорыя:Трэнеры ФК Анжы
Катэгорыя:Трэнеры ФК Арарат-Арменія
Катэгорыя:Трэнеры ФК Тарпеда-БелАЗ
Катэгорыя:Трэнеры ФК Дынама Мінск